Manasi Pradhan

**Manasi Pradhan** (Banapur, India, 1962ko urriaren 4a) emakumearen eskubideen aldeko ekintzaile indiarra da eta emakume idazlea, emakumeen eskubideen aldeko borrokan ahots garrantzitsuenetako bat izateagatik ezaguna. *Honour for Women National Campaign-en* sortzailea izan zen, Indian genero indarkeriarekin amaitzeko helburua duen nazio mailako mugimendu soziala. 2014an, Rani Laskhmibai Stree Shakti Puraskar saria eman zion Indiako Presidenteak. Karitateko Misiolarien munduko zuzendari Mary Prema Pierick-ekin batera “Outstanding Women Awards” saria jaso zuen 2011n.

Pradhan mugimendu feminista globalaren XXI. mendeko aitzindarietako bat bezala ezagutzen da. Munduko ekintzaile eta egile nagusien artean sartzen dute sarritan nazioarteko argitalpenek eta erakundeek. 2016an, New Yorkeko *Bustle* aldizkariak Pradhan sartu zuen 20 egile feminista eta ekintzaile inspiratzaileenen artean, Nobel Saria irabazi zuten hainbat emakumerekin batera, hala nola Shirin Ebadi, Rigoberta Menchú, Malala Yousafzai, Betty Friedan, Naomi Klein, Angela Davis, Kate Millett eta Gloria Steinem. 2017an, Los Angelesen egoitza duen *S. A. Welker Media*-k Pradhan sartu zuen, eragin handiena izan zuten 12 emakume feministen eta aldaketaren aitzindarien artean.

*Nirbhaya Vahini*, *Nirbhaya Samaroh* eta *OYSS Women* taldeen sortzailea da. Indiako Pelikula Ziurtapeneko Batzorde Zentralean (CBFC) eta Emakumearen Batzorde Nazionalari buruzko Ikerketa Batzordean lan egin du. Emakumearen hezkuntza debekatzen zuen tabu sozial handienaren aurka borrokatu zen, egunero 15 km egin zituen eremu malkartsu eta zingiratsuan, eskualdeko bigarren hezkuntzako eskola bakarrera iritsi arte. Zertarako? eta bere herriko bigarren hezkuntzako azterketa gainditu zuen lehen emakumea bilakatzeko, eta, ondorioz, bere eskualde osoan zuzenbidean lizentziatu zen lehen emakumea bilakatzeko. Pradhanen biografia inspiratzailea dokumentaletan bildu dute Estatu Batuetan eta Israelen.

Garai horretan, emakumeen hezkuntza tabu handitzat jotzen zen Banapurreko landa-eremu gehienetan. Neskei oso gutxitan uzten zitzaien bigarren hezkuntzara joaten. Herrian bigarren hezkuntza osatu ondoren, ikasketak amaitzeko presioa egin zioten. Gainera, inguruan ez zegoen instituturik.

Gambharimundako *Patitapaban* institutuan heziketa osatu ondoren, familia Purira joan zen unibertsitate ikasketak egiteko. Herrixkako nekazal lurretatik zetozen diru-sarrera gutxirekin, zaila izaten hasi zen mantentzea eta bere familia osoaren zama bizkar gainean hartu behar izan zuen. Ikasketa ertainen azterketa gainditu eta gutxira, familia eta ikasketak aurrera ateratzeko lan egin behar izan zuen. Ekonomian lizentziatura lortu zuen Puriko ''Government Women's College*-n, eta literaturan maisutasuna *Odia*, Utkal-eko Unibertsitatean. Purako *GM Law College*-n Legeetan Lizentziatura lortu zuen.
[eskuinera|thumb|[Pranab Mukherjee Indiako presidenteak Rani Lakshmibai Stree Shakti Puraskar 2013 saria eman zion Manasi Pradhani Rashtrapati Bhawanen, New Delhin, 2014ko martxoaren 8an.]]
Pradhanek finantza sailarekin, Odisharekin eta Andhra Bankekin lan egin zuen denboraldi labur batez, baina bi funtzioak utzi eta alde egin zuen bere pasioa jarraitzeko. 1983ko urrian, 21 urte zituela, Manasik bere inprenta negozioari ekin zion eta literatur aldizkari bat argitaratu zuen. Urte batzuk geroago, negozioa esponentzialki hazi zen, bere garaiko emakume enpresari arrakastatsuen talde txikiko partaide bihurtuz.

## Aktibismoa 
1987an, *OYSS Women* elkartea sortu zuen. Hasierako arrazoia ikasleei goi-mailako hezkuntza lortzen laguntzea eta etorkizuneko gizartearen lider bihurtzea izan zen. *OYSS Womanek* lidergo-tailerrak, heziketa eta lanbide-heziketako kanpaldiak, lege-kontzientzia eta defentsa pertsonaleko kanpaldiak antolatu ditu, eta milaka emakume gazte hezten ditu, aukeratzen duten eremuko lider izan daitezkeen aldetik.

Arestian aipatutakoaz gain, erakundeak jarduera eta ekitaldi ugariri ekiten die, eta emakumeen ahalduntzean aitzindaria izan dela aitortzen zaio. *Honour for Women National Campaign* ere antolakuntzaren buru da.

## Honour for Women National Campaign 
2009ko azaroan, *Honour for Women National Campaign* sortu zuen, Indian emakumearen aurkako indarkeriari amaiera emateko mugimendu nazionala. Mugimendua ezinbestekoa izan da emakumeek jasaten dituzten basakerien aurka nazioa motibatzeko.

Indian emakumeek pairatzen duten indarkeriaren mehatxuari aurre egiteko estrategia erabiltzen du mugimenduak.

Bitarteko ugari erabiltzen ditu, adibidez, emakumeek zuzentzen dituzten saltokiak, emakumeen eskubideen aldeko jaialdiak, emakumeen eskubideen aldeko bilerak, emakumeen eskubideei buruzko literatura, ikus-entzunezko erakusketak, kaleko antzezlanak, etab. emakumeek jasaten dituzten izugarrikerien aurka borrokatzeko legezko xedapenen eta xedapen instituzionalen gaineko kontzientzia sortzeko.

2013an, India osoko alderdi interesatuek parte hartu zuten mintegi, tailer eta kontsulta nazionaletan inplikazioak egiten lau urte luze eman ondoren, mugimenduak emakumearen aurkako indarkeriari amaiera emateko borrokaren zirriborro zehatza proposatu zuen.

2014an, mugimenduak lau puntuko eskaera-gutun bat argitaratu zuen Indiako estatu-gobernu guztientzat. Urte berean, *Nirbhaya Vahini* plazaratu zuen. Indian zehar 10.000 boluntario baino gehiago ditu, iritzi publikoa mobilizatzeko eta bere lau puntuko eskaera-gutuna ezartzeko egindako kanpaina batean parte hartzeko.

### Lau puntuko aldarrikapen gutuna 
2014an, Honour for Women National Campaign-ek lau puntuko aldarrikapen gutuna plazaratu zuen Indiako estatu-gobernu guztientzat. Gutuna mugimenduaren giltzarri bat da, eta hainbat estatu-gobernu erreformak egitera eraman ditu:

# Alkohol-salmentaren erabateko murrizketa.
# Emakumeentzako defentsa pertsonaleko entrenamendua, hezkuntza-curriculumaren parte gisa.
# Emakumeen segurtasunerako babes-indar bereziak barruti bakoitzean.
# Auzitegi azeleratua eta barruti bakoitzean ikerketa eta prozesamendurako eremu berezia.

## Idatzitako liburua 
Pradhan idazlea eta poeta da. Bere laugarren liburua, *Urmi-O-Uchchwas'' ( ), zortzi hizkuntzatara itzuli dute.

## Ikus, halaber 
* Nalini Bala Devi

## Erreferentziak 
## Kanpo estekak